ΘΕΜΑ 2
2.1
2.1.1 Ποιες ονομάζονται σύνθετες ζωοτροφές ή μείγματα (μονάδες 4);
2.1.2 Να χαρακτηρίσετε τις προτάσεις που ακολουθούν, γράφοντας στο φύλλο απαντήσεων, δίπλα στο γράμμα που αντιστοιχεί σε κάθε πρόταση, τη λέξη Σωστό, αν η πρόταση είναι σωστή, ή τη λέξη Λάθος, αν η πρόταση είναι λανθασμένη (μονάδες 9).
α. Τα πλήρη μείγματα, όταν χορηγηθούν στα ζώα, καλύπτουν μερικώς τις ανάγκες τους σε θρεπτικά συστατικά.
β. Οι γενικοί ισορροπιστές είναι μείγματα ζωοτροφών, που είναι πλούσια σε κάποιες κατηγορίες θρεπτικών συστατικών (πρωτεΐνες, ανόργανα στοιχεία και βιταμίνες) και χρησιμοποιούνται σε συνδυασμό με άλλες απλές ζωοτροφές για παραγωγή πλήρων μειγμάτων.
γ. Οι ειδικοί ισορροπιστές είναι μείγματα σκευασμάτων βιταμινών ή αλάτων ιχνοστοιχείων ή και των δυο και χρησιμοποιούνται μαζί με άλλες απλές ζωοτροφές για παραγωγή πλήρων γευμάτων.
Μονάδες 13

2.2 Να γράψετε στο φύλλο απαντήσεων τον αριθμό καθεμίας από τις παρακάτω ερωτήσεις και, δίπλα στον αριθμό, το γράμμα που αντιστοιχεί στη σωστή απάντηση.
2.2.1 Ποιες είναι οι πρόσθετες ύλες, που όταν ενσωματωθούν στις ζωοτροφές μπορούν να αλλάξουν τα χαρακτηριστικά των ζωοτροφών:
α. Οι συντηρητικές ουσίες και οι γαλακτωματοποιητές
β. Τα αντιοξειδωτικά, τα βελτιωτικά ροήςκαι οι συνδετικές ύλες
γ. Όλα τα παραπάνω
Μονάδες 6
2.2.2 Οι πρόσθετες ύλες ζωοτροφών συμβάλουν:
α. Σε αύξηση της ποσότητας των παραγόμενων προϊόντων
β. Σε βελτίωση της ποιότητας των ζωικών προϊόντων
γ. Στην προστασία της υγείας των ζώων
δ. Σε όλα τα παραπάνω 
Μονάδες 6
